திரை முழுமையும் காட்சியாக எடுக்க: Print Screen கீயை ஒரு முறை அழுத்தினால், நம் திரையில் காட்டப்படும் காட்சி முழுவதும் அப்படியே நம் கிளிப் போர்டில் தேக்கப்படும். இதனை நாம் பயன்படுத்தும் கிராபிக்ஸ் எடிட்டரில் ஒட்டி அமைக்க வேண்டும். இதற்குப் பலரும் பயன்படுத்துவது Windows Paint. வேறு இமேஜ் எடிட்டர் செயலிகளையும் பயன்படுத்தலாம். விண்டோஸ் பெயிண்ட் செயலியை இயக்க, ஸ்டார்ட் மெனு அடுத்து கிடைக்கும் தேடல் கட்டத்தில் Paint என டைப் செய்து கிடைக்கும் விடைகளில், முதலில் உள்ளதில் கிளிக் செய்தால், உடன் இந்த செயலி இயக்கப்படும். இங்கு "Paste" பட்டனை அழுத்த, தேக்கப்பட்ட காட்சி திரையில் ஒட்டப்படும். இதற்கு ஒரு பெயர் கொடுத்து கோப்பாக சேவ் செய்து கொள்ளலாம்.